Toshirō Mifune

Toshirō Mifune (, 1. huhtikuuta 1920 Qingdao, KiinaToshiro Mifune kuollut. Web Archive 9.2.2005 (MTV3.fi). Viitattu 30.3.2016. – 24. joulukuuta 1997 Mitaka, Japani) oli toisen maailmansodan jälkeisen Japanin merkittävimpiä ja kansainvälisesti tunnetuimpia näyttelijöitä, joka tuli kuuluisaksi esittämällä energisiä ja vaikuttavia samuraihahmoja etenkin Akira Kurosawan ohjaamissa elokuvissa. Vuosina 1948–1995 hän esiintyi lähes 170 elokuvassa. Lisäksi Mifune esiintyi lukuisissa televisiosarjoissa. == Lapsuus ja nuoruus == Toshirō Mifune syntyi Kiinan Qingdaossa japanilaisille vanhemmille. Mifunen isä oli maahantuoja ja valokuvaaja, ja keskikoulusta valmistuttuaan nuori Mifune työskenteli isänsä valokuvaamossa. Hän vietti koko nuoruutensa Kiinassa ja muutti pysyvästi Japaniin vasta 21-vuotiaana. Täytettyään 20 vuotta Mifunen oli asevelvollisena astuttava Japanin armeijan palvelukseen. Hän liittyi ilmavoimiin ja palveli toisessa maailmansodassa sen ilmavalokuvausyksikössä. == Ura == Sodan jälkeen Toshirō Mifune muutti Tokioon, jossa hänet palkattiin elokuvastudio Tōhōn sopimusnäyttelijäksi Akira Kurosawan suosituksesta. Vuonna 1947 Mifune sai hyvät arvostelut roolisuorituksestaan gangsterina Kurosawan ohjaamassa elokuvassa Juopunut enkeli (Yoidore Tenshi). Mifune nousi kansainväliseen kuuluisuuteen Kurosawan elokuvassa Rashomon – paholaisen temppeli, joka sai Venetsian elokuvajuhlien Kultaisen leijonan vuonna 1951. Mifune esitti elokuvassa rehvastelevaa maantierosvoa. Mifune teki kuuluisimmat roolityönsä Kurosawan elokuvissa Seitsemän samuraita, Kätketty linnake, Yojimbo ja Samuraimiekka, joissa hän esitti samurai- tai rōninhahmoja. Mifunen voimakkaat eleet ja intensiivinen näyttelytyyli tukivat Kurosawan kehittämää näkemystä luonteeltaan monimutkaisesta ja arvaamattomasta samuraista. Mifune oli monipuolinen näyttelijä, ja hän esiintyi menestyksellisesti myös Kurosawan eurooppalaisten klassikkojen elokuvasovituksissa, joita olivat Seittien linna eli Shakespearen Macbeth, Hakuchi eli Dostojevskin Idiootti ja Donzoko eli Gorkin Pohjalla. Mifunen ja Kurosawan viimeiseksi yhteistyöksi jäi vuoden 1965 Punaparta, jossa Mifune esitti kokenutta maalaislääkäriä, joka opastaa nuorta harjoittelijaa. Kurosawan elokuvien lisäksi Mifune näytteli kymmenissä japanilaisissa elokuvissa, muun muassa Hiroshi Inagakin samurailtrilogiassa, jossa hän esitti legendaarista rōninia Miyamoto Musashia. Mifune näytteli myös useissa kansainvälisissä elokuvissa. Mifunella oli toinen pääosa John Boormanin toista maailmansotaa kuvaavassa elokuvassa Kahden miehen helvetti, jossa hänen vastanäyttelijänään oli Lee Marvin. Hän esiintyi myös elokuvissa Tora! Tora! Tora!, Verenpunainen aurinko ja Midwayn taistelu. Mifune perusti 1980-luvulla oman näyttelijäkoulun, joka kuitenkin ajautui talousvaikeuksiin. Myös Mifunen poika Shirō Mifune on näyttelijä ja näytellyt muun muassa Suomenkin televisiossa esitetyssä elokuvassa Sateen jälkeen. == Filmografia == *1947 Ginrei no hate – ohjannut Senkichi Taniguchi *1947 Shin baka jidai – Osa 1 & 2 – ohjannut Kajirō Yamamoto *1948 Juopunut enkeli – ohjannut Akira Kurosawa *1949 Hiljainen kaksintaistelu – ohjannut Akira Kurosawa *1949 Jakoman to Tetsu – ohjannut Senkichi Taniguchi *1949 Kulkukoira – ohjannut Akira Kurosawa *1950 Ishinaka-sensei gyōjōki – ohjannut Mikio Naruse *1950 Skandaali – ohjannut Akira Kurosawa *1950 Konyaku yubiwa – ohjannut Keisuke Kinoshita *1950 Rashomon – paholaisen portti – ohjannut Akira Kurosawa *1951 Ai to nikushimi no kanata e – ohjannut Senkichi Taniguchi *1951 Aika – ohjannut Kajirō Yamamoto *1951 Idiootti – ohjannut Akira Kurosawa *1951 Kaizoku-sen – ohjannut Hiroshi Inagaki *1951 Sengoha obake taikai – ohjannut Kiyoshi Saeki *1951 Kanketsu Sasaki Kojirō – Ganryū-tō kettō ohjannut Hiroshi Inagaki *1951 Bakurō ichidai – ohjannut Keigo Kimura *1951 Onnagokoro dare ka shiru – ohjannut Kajirō Yamamoto *1952 Araki Mataemon: Kettō kagiya no tsuji – ohjannut Kazuo Mori *1952 Muteki – ohjannut Senkichi Taniguchi *1952 O'Haru – naisen tie – ohjannut Kenji Mizoguchi *1952 Tōkyō no koibito – ohjannut Yasuke Chiba *1952 Gekiryū – ohjannut Senkichi Taniguchi *1952 Minato e kita otoko – ohjannut Ishirō Honda *1953 Fukeyo haru kaze – ohjannut Senkichi Taniguchi *1953 Hōyō – ohjannut Masahiro Makino *1953 Himawari musume – ohjannut Yasuke Chiba *1953 Taiheiyō no washi – ohjannut Ishirō Honda *1954 Seitsemän samuraita – ohjannut Akira Kurosawa *1954–56 Samurai-trilogia – ohjannut Hiroshi Inagaki **1954 Miyamoto Musashi **1955 Zoku Miyamoto Musashi: Ichijōji no kettō **1956 Miyamoto Musashi kanketsuhen: kettō Ganryūjima *1954 Shiosai – aaltojen kohina – ohjannut Senkichi Taniguchi *1954 Mitsuyūsen – ohjannut Toshio Sugie *1955 Dansei No. 1 – ohjannut Kajirō Yamamoto *1955 Tenka taihei – Osa 1 & 2 – ohjannut Toshio Sugie *1955 Otoko arite – ohjannut Seiji Maruyama *1955 Elän pelossa – ohjannut Akira Kurosawa *1956 Kuro–obi sangokushi – ohjannut Senkichi Taniguchi *1956 Ankokugai no kaoyaku – ohjannut Kajirō Yamamoto *1956 Aijō no kessan – ohjannut Shin Saburi *1956 Tsuma no kokoro – ohjannut Mikio Naruse *1956 Narazu-mono – ohjannut Nabuo Aoyagi *1956 Shūjinsen – ohjannut Hiroshi Inagaki *1957 Seittien linna – ohjannut Akira Kurosawa *1957 Arashi no naka no otoko – ohjannut Senkichi Taniguchi *1957 Kono futari ni sachi are – ohjannut Ishirō Honda *1957 Yagyū bugeichō – ohjannut Hiroshi Inagaki *1957 Kikenna eiyū – ohjannut Hideo Suzuki *1957 Pohjalla – ohjannut Akira Kurosawa *1957 Shitamachi – ohjannut Yasuki Chiba *1958 Yagyū bugeichō – Sōryū hiken – ohjannut Hiroshi Inagaki *1958 Tōkyō no kyūjitsu – ohjannut Kajirō Yamamoto *1958 Muhōmatsu no isshō – ohjannut Hiroshi Inagaki *1958 Yajikita dochūki – ohjannut Yasuki Chiba *1958 Kekkon no subete – cameorooli – ohjannut Kihachi Okamoto *1958 Jinsei gekijō – Seishunhen – ohjannut Toshio Sugie *1958 Kätketty linnake – ohjannut Akira Kurosawa *1959 Ankokugai no kaoyaku – ohjannut Kihachi Okamoto *1959 Aru kengō no shōgai – ohjannut Hiroshi Inagaki *1959 Sengoku guntōden – ohjannut Toshio Sugie *1959 Dokuritsu gurentai – ohjannut Kihachi Okamoto *1959 Nippon tanjō – ohjannut Hiroshi Inagaki *1960 Ankokugai no taiketsu – ohjannut Kihachi Okamoto *1960 Kunisada Chūji – ohjannut Senkichi Taniguchi *1960 Hawaii Midway daikaikusen: Taiheiyō no arashi – ohjannut Shūe Matsubayashi *1960 Otoko tai otoko – ohjannut Senkichi Taniguchi *1960 Pahat nukkuvat hyvin – ohjannut Akira Kurosawa *1960 Salaryman Chūshingura – ohjannut Toshio Sugie *1961 Ōsaka-jō monogatari – ohjannut Hiroshi Inagaki *1961 Zoku salaryman Chūshingura – ohjannut Toshio Sugie *1961 Yojimbo – onnensoturi – ohjannut Akira Kurosawa *1961 Gen to fudōmyō-ō – ohjannut Hiroshi Inagaki *1962 Ánimas Trujano – ohjannut Ismael Rodríguez *1962 Samuraimiekka – ohjannut Akira Kurosawa *1962 Doburoku no Tatsu – ohjannut Hiroshi Inagaki *1962 Chūshingura – ohjannut Hiroshi Inagaki *1963 Taiheiyō no tsubasa – ohjannut Shue Matsubayashi *1963 Taivas ja helvetti – ohjannut Akira Kurosawa *1963 Gojūman- nin no isan – ohjannut Toshirō Mifune *1963 Daitōzoku – ohjannut Senkichi Taniguchi *1964 Shikonmadō – Daitatsumaki – ohjannut Hiroshi Inagaki *1965 Samurai – ohjannut Kihachi Okamoto *1965 Punaparta – ohjannut Akira Kurosawa *1965 Sugata Sanshirō – ohjannut Seiichirō Uchikawa *1965 Taiheiyō kiseki no sakusen: Kisuka – ohjannut Seiji Maruyama *1965 Chi to suna – ohjannut Kihachi Okamoto *1966 Abare Goemon – ohjannut Hiroshi Inagaki *1966 Dai-bosatsu tōge – ohjannut Kihachi Okamoto *1966 Kiganjō no bōken – ohjannut Senkichi Taniguchi *1966 Dotō ichiman kairi – ohjannut Jun Fukuda *1966 Grand Prix – ohjannut John Frankenheimer *1967 Laskeva aurinko – ohjannut Masaki Kobayashi *1967 Nihon no ichiban nagai hi – ohjannut Kihachi Okamoto *1968 Chikadō no taiyō made – ohjannut Kei Kumai *1968 Rengō kantai shirei chōkan: Yamamoto Isoroku – ohjannut Eiji Tsuburaya *1968 Gion matsuri – ohjannut Daisuke Itō ja Tetsuya Yamanouchi *1968 Kahden miehen helvetti – ohjannut John Boorman *1969 Fūrin kazan – ohjannut Hiroshi Inagaki *1969 Eikō e no 5000 kiro – ohjannut Koreyoshi Kurahara *1969 Nihonkai daikaisen: Umi yukaba – ohjannut Seiji Maruyama *1969 Akage – ohjannut Kihachi Okamoto *1969 Shinsengumi – ohjannut Tadashi Sawashima *1970 Zatōichi to Yōjinbō – ohjannut Kihachi Okamoto *1970 Bakumatsu – ohjannut Daisuke Ito *1970 Machibuse – ohjannut Hiroshi Inigaki *1970 Aru heishi no kake – ohjannut Koji Senno, Nobuaki Shirai ja Keith Eric Burt *1970 Gekidō no shōwashi Gunbatsu – ohjannut Hiromichi Horikawa *1971 Verenpunainen aurinko – ohjannut Terence Young *1975 Paperitiikeri – ohjannut Ken Annakin *1975 Midwayn taistelu – ohjannut Jack Smight *1977 Ningen no shōmei – ohjannut Jun’ya Satō *1977 Nippon no don: yabōhen – ohjannut Sadao Nakajima *1978 Inubue – ohjannut Sadao Nakajima *1978 Ogin-sama – ohjannut Kei Kajima *1978 Nihon no don: kanketsuhen – ohjannut Sadao Nakajima *1978 Akō–jō danzetsu – ohjannut Kinji Fukasaku *1978 Mito Kōmon – ohjannut Tetsuya Yamauchi *1979 Viimeinen viesti – ohjannut William Richart *1979 Kindaichi Kōsuke no bōken – ohjannut Nobuhiku Kobayashi *1979 Onmitsu dōshin Ō-Edo sōsamō – ohjannut Akinori Matsuo *1979 1941 – Anteeksi, missä on Hollywood? – ohjannut Steven Spielberg *1981 Samurain miekka – ohjannut Tsugunobu Kotani *1981 203 kōchi – ohjannut Toshio Masuda *1981 Shōgun – ohjannut Jerry London *1981 Inchon! – ohjannut Terence Young *1982 Miekka miekasta – ohjannut John Frankenheimer *1983 Seiha – ohjannut Sadao Nakajima *1983 Jinsei gekijō – Seishunhen – ohjannut Sadao Nakajima, Jun’ya Satō ja Kinji Fukasaku *1983 Nihonkai daikaisen: Umi yukaba – ohjannut Toshio Masuda *1984 Umitsubame Jō no kiseki – ohjannut Toshiya Fujita *1985 Seijo densetsu – ohjannut Toru Murakawa *1986 Genkai tsurezurebushi – ohjannut Masanobu Deme *1987 Shatterer – ohjannut Tonino Valerii *1987 Otoko wa tsurai yo: Shiretoko bojō – ohjannut Yōji Yamada *1987 Taketori monogatari – ohjannut Kon Ichikawa *1989 Haru kuru oni – ohjannut Akira Kobayashi *1989 Teemestarin kuolema – ohjannut Kei Kumai *1989 CF girl – ohjannut Izo Hashimoto *1991 Strawberry Road – ohjannut Koreyoshi Kurihara *1992 Kabuto – ohjannut Gordon Hessler *1992 Valkoisen suden varjo – ohjannut Jacques Dorfman *1994 Picture Bride – ohjannut Kayo Hatta *1995 Fukai kawa – ohjannut Kei Kumai ==Lähteet== ==Aiheesta muualla== * Luokka:Sotakuvaajat Luokka:Japanilaiset näyttelijät Luokka:Vuonna 1920 syntyneet Luokka:Vuonna 1997 kuolleet Luokka:Seulonnan keskeiset artikkelit